Ericu950/Stoicheia-meter-silver huggingface dataset:
Εἶδες πατέρα καὶ υἱὸν ζωοποιοῦντας .
τὸ πνεῦμά ἐστι τὸ ζωοποιοῦν ·
ἡ σὰρξ οὐδὲν ὠφελεῖ .
ἔτι δὲ συντομώτερον χρήσομαι τῷ λόγῳ .
Αἱ χειροτονίαι τῶν ἐκκλησιῶν ποτὲ μὲν ἐπιγράφονται ὑπὸ τοῦ Παύλου τῷ πατρί , ποτὲ τῷ υἱῷ , ποτὲ δὲ τῷ πνεύματι .
ἔθετο ὁ θεὸς ἐν τῇ ἐκκλησίᾳ πρῶτον ἀποστόλους , δεύτερον προφήτας , τρίτον διδασκάλους , καὶ τὰ ἑξῆς .
ἐνταῦθα τῷ πατρὶ ἐπέγραψε τὰς χειροτονίας , ὅτι αὐτός ἐστιν ὁ αὐθεντῶν καὶ καθιστῶν .
ἀλλαχοῦ πάλιν ὁ αὐτὸς Παῦλος τῷ υἱῷ ἐπιγράφει .
ὁ καταβάς , αὐτός ἐστι καὶ ὁ ἀναβὰς ὑπεράνω πάντων τῶν οὐρανῶν , ἵνα πληρώσῃ τὰ πάντα ·
καὶ αὐτὸς ἔδωκε τοὺς μὲν ἀποστόλους , τοὺς δὲ προφήτας , τοὺς δὲ ποιμένας καὶ διδασκάλους 0 1 .
βλέπε τὴν αὐθεντίαν διὰ τοῦ ῥήματος .
καὶ αὐτὸς ὑπούργησεν , ἀλλ  Ἔδωκεν , ἐξ ἰδίας αὐθεντίας , οὐ μεμερισμένης καὶ ἀπεσχισμένης τῆς τοῦ πατρὸς βασιλείας .
ἃ γὰρ βούλεται ὁ πατήρ , βούλεται καὶ ὁ υἱός , καὶ ἃ βούλεται ὁ υἱός , τούτοις συνευδοκεῖ καὶ ὁ πατήρ .
ἃ τοίνυν ἐπέγραψε τῷ πατρὶ καὶ τῷ υἱῷ , ὁ αὐτὸς πάλιν τῷ ἁγίῳ πνεύματι τὰς χειροτονίας ἀνατίθησι , μετακαλούμενος τοὺς Ἐφεσίους πρεσβυτέρους , Προσέχετε ἑαυτοῖς καὶ παντὶ τῷ ποιμνίῳ ἐν ᾧ ὑμᾶς τὸ πνεῦμα τὸ ἅγιον ἔθετο ἐπισκόπους ποιμαίνειν τὴν ἐκκλησίαν .
βλέπε τοῦ ῥήματος τὴν συμφωνίαν .
Οὐκ εἶπεν ἐπὶ τοῦ πατρὸς τὸ Ἔθηκεν , ἐπὶ δὲ τοῦ πνεύματος τὸ Ἔταξεν , ἀλλὰ τῇ αὐτῇ λέξει 0 ·
ἔθετο ὁ θεὸς καὶ πατὴρ ἐν τῇ ἐκκλησίᾳ , ἔθετο τὸ πνεῦμα ἅγιον ἐν τῇ ἐκκλησίᾳ .
νομοθετεῖ πατὴρ ἐν τῇ ἐκκλησίᾳ .
νομοθετεῖ πατὴρ ὡς βασιλεὺς τῶν αἰώνων , Τοῦ ποιῆσαι τὸ θέλημά σου ὁ θεός μου ἠβουλήθην , καὶ τὸν νόμον σου ἐν μέσῳ τῆς καρδίας μου 0 .
νομοθετεῖ οὖν πατήρ , νομοθετεῖ υἱός .
ἀλλήλων τὰ βάρη βαστάζετε , καὶ οὕτως ἀναπληρώσατε τὸν νόμον τοῦ Χριστοῦ .
ἔδειξε τὸν πατέρα νομοθετοῦντα , ἔδειξε τὸν υἱὸν νομοθετοῦντα .
ὁ γὰρ νόμος τοὺς πνεύματος τῆς ζωῆς ἡλευθέρωσέ με ἐν Χριστῷ Ἰησοῦ .
Οὐχ ὅτι τρεῖς εἰσι νομοθέται 0 .
Εἷς γὰρ νόμος καὶ εἷς νομοθέτης 0 .
Εἷς θεός , κ ἂν ἐν τρισὶ προσώποις κηρύττεται 0 .
καὶ πῶς φησι δύναται πατὴρ λέγεσθαι θεὸς καὶ θεὸς υἱὸς καὶ πνεῦμα ἅγιον θεὸς καὶ οὐ τρεῖς θεοί 0 ;
ὅπου κοινὰ τὰ τῆς φύσεως , κοινὰ καὶ τὰ ὀνόματα τοῦ ἀξιώματος 0 1 .
ὁ θεὸς τὰ εἰς πλήθη διῃρημένα ἀπὸ μιᾶς φύσεως ἑνὶ ὀνόματι καλεῖ .
καὶ ὅτε ὀργίζεται τοῖς ἀνθρώποις , τὸν πάντα ἄνθρωπον τὸν τῇ οργῇ ὑποκείμενον , ἕνα καλεῖ ἄνθρωπον .
καὶ ὅτε διαλλάσσεται τῷ κόσμῳ , ὡς ἑνὶ ἀνθρώπῳ διαλέγεται .
Οὐ μὴ καταμείνῃ τὸ πνεῦμά μου ἐν τοῖς ἀνθρώποις τούτοις .
ἐξαλείψω τὸν ἄνθρωπον , ὃν ἐποίησα .
καίτοι γε οὐκ ἦν εἷς , ἀλλὰ μυριάδες ἄπειροι .
τῷ δὲ ὀνόματι τῆς φύσεως τοὺς πάντας ὡς ἕνα ἐκάλεσεν , ὡς ἕνα ἄνθρωπον πάντα τὸν κόσμον , διὰ τὸ κοινὸν τῆς οὐσίας 0 1 .
τί ἐστιν ἄνθρωπος , ὅτι μιμνήσκῃ αὐτοῦ , ἢ υἱὸς ἀνθρώπου ὅτι ἐπισκέπτῃ αὐτόν 0 ;
Οὐχ ὅτι ἕνα ἐπεσκέψατο 0 .
πᾶσαν γὰρ τὴν οἰκουμένην ἤγειρεν .
ἑνὶ δὲ συντόμῳ χρήσομαι λόγῳ διὰ Μωϋσέως εἰρημένῳ , ὅτι ἐξῆλθε Φαραὼ κατὰ τὴν θάλασσαν καὶ ὑπέσχε τῷ νόμῳ τῷ θείῳ τὴν τιμωρίαν .
φαραὼ πίπτει μετὰ μυρίων ἁρμάτων ἐν τῇ θαλάσσῃ .
καὶ ἦσαν πολλοὶ ἄνθρωποι βυθισθέντες μετ ἐκείνου καὶ ἵπποι πολλοί .
ἄισωμεν τῷ κυρίῳ ·
ἵππον καὶ ἀναβάτην ἔρριψεν εἰς θάλασσαν .
τὰ πλήθη τῶν ἀνδρῶν ἕνα ἄνθρωπον ἐπιβάτην διὰ τὴν κοινωνίαν τῆς οὐσίας ὠνόμασεν .
Εἰ τοίνυν ἐν τοῖς ἀνθρώποις , ὅπου συγκέχυται τὰ τῆς γνώσεως , ὅπου διάφορα τὰ τῆς μορφῆς εἴδη 0 1 .
Οὐδὲ γὰρ ἕν ἐστιν , οὐ δὲ γνώμῃ ἴση , ἀλλὰ διάφοροι γλῶσσαι , διάφοροι λόγοι 0 .
διὰ τὸ κοινὸν τῆς φύσεως πᾶσα ἡ οἰκουμένη εἷς ἄνθρωπος λέγεται .
ὅπου ἀμέριστος ἡ ἀξία , μία βασιλεία , μία δύναμις ἰδιάζουσα , τὴν τριάδα ἕνα λέγω θεόν 0 1 .
Εἰ δὲ διὰ τὸ λέγειν θεὸν καὶ θεὸν καὶ θεόν , τρεῖς λέγω θεούς , ἐὰν εἴπω κύριον καὶ κύριον καὶ κύριον , τρεῖς λέγω κυρίους ;
λέγει γὰρ ὁ ἀπόστολος τὸν πατέρα κύριον , τὸν υἱὸν κύριον καὶ τὸ πνεῦμα τὸ ἅγιον κύριον 0 .
Εἶπεν ὁ κύριος τῷ κυρίῳ μου ·
ἴδε δὲ κύριος κυρίῳ .
Εἰ τοίνυν ὁ πατὴρ κύριος καὶ ὁ υἱὸς κύριος καὶ τὸ πνεῦμα κύριος , πῶς σύ , ὦ ἀπόστολε , ὁ νομοθέτης τῆς ἀληθείας , Εἷς κύριος , μία πίστις , ἓν βάπτισμα 0 1 ;
Εἷς κύριος , κατὰ τὸν ἁγιασμὸν τῶν σεραφίμ 0 .
καὶ γὰρ ἐκεῖνα ἐκβοᾷ ·
ἅγιος , ἅγιος , ἅγιος κύριος 0 .
Εἰ δὲ φιλονεικοῦσιν οἱ αἱρετικοὶ ὅτι ἄλλη κυριότης τοῦ πατρός , ἄλλη δὲ τοῦ υἱοῦ , θαυμάζω πῶς ἀνέχονται δυσὶ κυρίοις δουλεύειν 0 1 2 .
τοῦ γὰρ σωτῆρός ἐστι φωνὴ τὸ Οὐδεὶς δύναται δυσὶ κυρίοις δουλεύειν .
Εἰ μερίζεις τὴν ἐξουσίαν , πῶς δουλεύεις τῇ βασιλείᾳ ;
Οὐ γὰρ δύναται λατρευθῆναι δύο ἀξιώματα κατὰ τὸ αὐτό , ἐὰν μὴ ὁμοτιμία ᾖ .
Οὐδεὶς γὰρ προσκυνεῖ βασιλεῖ καὶ ἄρχοντι .
ὅπου γὰρ ὁμότιμος ἡ ἀξία , ὁμότιμος καὶ ἡ προσκύνησις 0 .
ἐν τῷ ἴσῳ ἀξιώματι οὐκ ἔστι μάχη .
τὸ ἄνισον ἐγείρει μάχην .
τὸ ἴσον βραβεύει τὴν εἰρήνην .
Οὐ συνεχώρησέ σοι ὁ Χριστὸς μερίσαι τὴν τιμήν .
τοῦτό ἐστι τὸ θέλημα τοῦ πατρός , ἵνα πάντες τιμῶσι τὸν υἱὸν καθὼς τιμῶσι τὸν πατέρα .
τίμα τὸν πατέρα , ἵνα τιμήσῃς τὸν υἱόν .
μᾶλλον δὲ τίμα τὸν υἱόν , ἵνα τιμήσῃς τὸν πατέρα .
ἰδιοποιεῖται ὁ πατὴρ τοῦ υἱοῦ τὴν τιμήν .
ἰδιοποιεῖται ὁ υἱὸς τοῦ πατρὸς τὴν τιμήν .
ὁ ἐμὲ μισῶν , καὶ τὸν πατέρα μου μισεῖ .
μὴ οὖν νομίσωσιν οἱ αἱρετικοὶ ὅτι θεῷ χαρίζονταί τι , μέγαν αὐτὸν λέγοντες παρὰ τὸν υἱόν 0 .
Οὐ γὰρ δέχεται τὴν εἰς αὐτὸν ἀναφερομένην τιμὴν ὁ πατήρ , ὑβριζομένου τοῦ υἱοῦ .
καὶ λάβε πραγμάτων ἀπόδειξιν ἐναργῆ ἐκ τῆς παλαιᾶς γραφῆς .
Οἱ φίλοι τοῦ Ἰώβ , οἱ ἐλθόντες εἰς παραμυθίαν , ἐνεκάλουν αὐτῷ προσφθεγγομένῳ τολμηρά , καὶ ἐδικαίουν τὸν θεόν .
ὁ δὲ Ἰὼβ ἔλεγε τῷ θεῷ ·
τίς δώσει κριτὴν ἀνὰ μέσον ἐμοῦ καὶ σοῦ , καὶ εἰδῶ πόσαι εἰσὶν αἱ ἁμαρτίαι μου , ὅτι οὕτω με ἔκρινας ;
Οἱ φίλοι τοῦ Ἰὼβ ἐδικαίουν τὸν θεόν , ἀγνοουμένης τῆς ὑποθέσεως , καὶ τὸν μὲν δίκαιον μᾶλλον κατέκριναν ὡς ἁμαρτήσαντα , θεῷ δὲ συνηγόρουν ὡς ἐπάγοντι .
καὶ λέγουσιν αὐτῷ ·
μεγάλως ἐλάλησας , ὑπερβαλλόντως ἐλάλησας σὺ κατὰ τοῦ ἱκανοῦ , καὶ ὁ θεὸς μὴ ταράττει τὸ δίκαιον ;
κατὰ τὰς ἁμαρτίας σου ἐπήγαγεν .
Εἰ μὴ πολλαί σου αἱ ἁμαρτίαι , οὐκ ἂν μεμάστιξαι 0 .
καὶ ἐδόκουν συνηγορεῖν θεῷ , τὸν δὲ δίκαιον κατέκριναν .
ἆρα ἐδέξατο τοὺς ὑπὲρ αὐτοῦ λέγοντας παρὰ τὸ δίκαιον ὁ θεός ;
Εἰ ἐδέξατο τὴν ὑπὲρ αὐτοῦ συνηγορίαν , ἀτιμαζομένου τοῦ δικαίου , δέχεται καὶ τὴν εἰς ἑαυτὸν τιμήν , ἀτιμαζομένου τοῦ υἱοῦ .
ἄκουε Ἵνα τί οὐκ ἐλαλήσατε ὀρθὰ κατὰ τοῦ θεράποντός μου ;
Εἰ κατὰ τοῦ θεράποντος τοὺς ὀρθὰ μὴ λαλήσαντας ἀποσείεται , τὸν κατὰ τὸν μονογενῆ ἀκονοῦντα τὴν γλῶτταν δέχεται ;
ἄπαγε .
ἀπαραίτητος τοίνυν ἡ δίκη τοῖς βλασφημοῦσι τὸ πνεῦμα τὸ ἅγιον 0 .
ἄκουε Πᾶσα βλασφημία ἀφεθήσεται τοῖς ἀνθρώποις , ἡ δὲ εἰς τὸ ἅγιον πνεῦμα βλασφημία οὐκ ἀφεθήσεται , οὔ τε ἐν τῷ νῦν αἰῶνι , οὔ τε ἐν τῷ μέλλοντι .
τίς χρεία συλλογισμῶν γεννητῶν καὶ ἀγεννήτων , κτιστῶν καὶ ἀκτίστων 0 ;
ὀξὺς ὁ λόγος τῆς αἱρέσεως ὑπὲρ ξυρὸν ἠκονημένον 0 .
ἀλλὰ καὶ ξυρόν , κ ἂν μεγάλως ᾖ καὶ ἰσχυρῶς ἠκονημένον , τρίχας ξυρᾶν δύναται , οὐ ξύλα τέμνειν .
ὁ δὲ τῆς ἀληθείας λόγος οὐκ ἔστι ξυρόν , ἀλλ ἔστιν ἀξίνη .
ἰδοὺ ἡ ἀξίνη πρὸς τὴν ῥίζαν τῶν δένδρων κεῖται .
Οὐκ εἶπε ξυρόν .
Οὐ γάρ ἐστι λεῖον , κατὰ τοὺς λειοῦντας ἔξω τῇ λέξει τὴν ματαιότητα 0 .
ἀλλ ὁ λόγος τοῦ θεοῦ ἀξίνη τέμνουσα τὰς ὑπερηφανίας τῶν ἀλαζόνων , Ἤδη δὲ καὶ ἡ ἀξίνη πρὸς τὴν ῥίζαν τῶν δένδρων κεῖται .
ὁ ὄχλος τῶν δόλια λαλούντων καὶ αἱρέσεις πλεκόντων , ξυρόν ἐστιν , Τί ἐγκαυχᾷ ἐν κακίᾳ ὁ δυνατὸς ἀνομίαν ;
ὅλην τὴν ἡμέραν ἀδικίαν ἐλογίσατο ἡ γλῶσσά σου , ὡσεὶ ξυρὸν ἠκονημένον ἐποίησας δόλον .
ὁ πατὴρ νομοθετεῖ ·
ὁ υἱὸς κελεύει ·
τὸ πνεῦμα αὐθεντεῖ .
Εὐαγγελιζόμενοι ἥξουσιν οὓς κύριος προσκέκληται .
παρακαλῶ σε ·
ἔκδος σου τὴν ἀκοήν , ἵνα μάθῃς τῆς ἀληθείας τῇ συμφωνίαν 0 .
Οὐ γὰρ λογισμοῖς μαχόμεθα , ἀλλὰ γραφαῖς ἀκολουθοῦμεν .
Εὐχόμεθα δὲ δοῦλοι εἶναι τῶν γραφῶν , οὐ τὰς γραφὰς δουλαγωγεῖν πρὸς τοὺς ἡμετέρους λογισμούς .
συλλογισμοὺς ἡ πίστις οὐ δέχεται , οὐχ ὡς ἀλογίστους , ἀλλ ὡς πάντα λογισμὸν ὑπερβαίνουσα .
τὰ γὰρ ὅπλα ἡμῶν οὐ σαρκικά , ἀλλὰ δυνατὰ τῷ θεῷ πρὸς καθαίρεσιν ὀχυρωμάτων , λογισμοὺς καθαίροντες καὶ πᾶν ὕψωμα ἐπαιρόμενον κατὰ τῆς γνώσεος τοῦ θεοῦ 0 .
ἀλλ εἰ καὶ πολλάκις ὁ ἄνομος τῇ διαλεκτικῇ νικᾷ , μὴ ξενισθῇς .
λόγοι ἀνόμων ὑπερεδυνάμωσαν ἡμᾶς .
ἀποστέλλει καὶ ὁ πατὴρ τοὺς ἀποστόλους ·
ἀποστέλλει καὶ ὁ υἱός ·
ἀποστέλλει καὶ τὸ ἅγιον πνεῦμα .
ἰδοὺ ἐγὼ ἀποστέλλω ὑμᾶς εἰς τὸν κόσμον ·
Οἱ μὲν οὖν ἐκπεμφθέντες ἀπὸ τοῦ ἁγίου πνεύματος κατῆλθον εἰς Σελεύκειαν .
καλεῖ ὁ πατὴρ ἀποστόλους ·
καλεῖ ὁ υἱὸς ἀποστόλους .
ἀπὸ γὰρ τοῦ ὄρους Σιὼν ἥξει ὁ εὐαγγελιζόμενος , καὶ εὐαγγελιζόμενοι οὓς ὁ κύριος προσκέκληκεν .
Οὐκοῦν θεοῦ ἐστι προσκαλεῖσθαι τοὺς εὐαγγελιζομένους .
Εἰ τοίνυν θεοῦ τὸ προσκαλεῖσθαι , Τάδε λέγει τὸ πνεῦμα τὸ ἅγιον 0 ·
ἀφορίσατέ μοι τὸν Παῦλον καὶ τὸν Βαρνάβαν εἰς τὸ ἔργον ὃ προσκέκλημαι αὐτούς .
ταῦτα παρ ἡμῶν ἀρκούντως εἴρηται .
ὁ δὲ θεὸς τῆς εἰρήνης πάντας ἡμᾶς αὐξήσοι εἰς τὴν αὐτοῦ πίστιν καὶ ἀγάπην , ὅτι αὐτῷ πρέπει πᾶσα δόξα , τιμὴ καὶ προσκύνησις , σὺν τῷ μονογενεῖ υἱῷ καὶ τῷ παναγίῳ αὐτοῦ πνεύματι , νῦν καὶ ἀεὶ καὶ εἰς τοὺς αἰῶνας τῶν αἰώνων .
ἀνοιγέσθω σήμερον πᾶν στόμα πρὸς θεολογίαν , καὶ ἀνυμνείτω πᾶς λόγος τὸν ἐξ οὐρανῶν ἐπιλάμψαντα , θεὸν λόγον , πᾶν στόμα λαλείτω , πᾶσα γλῶσσα φθεγγέσθω , πᾶσα ψυχὴ χορευέτω , πᾶσα ἡ γῆ ψαλλέτω .
σήμερον λόγοι φωτὸς ἐν ἡμέρᾳ φωτὸς τοὺς υἱοὺς τοῦ φωτὸς καταλάμπουσιν ·
συμφωνείτω τοῖς ἐπουρανίοις τὰ ἐπίγεια ·
ὑμνείτω μετὰ τῶν ὑπερκοσμίων δυνάμεων τὰ ἐν τῷ κόσμῳ φαινόμενα .
ἀληθείας γὰρ ἐπιφανείσης καὶ βασιλέως ἐπουρανίου πάντας δεῖ συνδραμεῖν εἰς κοινὴν τοῦ δεσπότου τῶν ἁπάντων ὁμολογίαν .
χριστοῦ παρουσία , ἀληθινοῦ φωτὸς ἐπιδημία 0 ·
χριστοῦ παρουσία , τῆς οἰκουμένης πάσης εὐεργεσία 0 ·
χριστοῦ παρουσία , τοῦ παντὸς κόσμου ἐλευθερία 0 .
χριστὸς ἀνυμνεῖται , καὶ κόσμος ἁγιάζεται .
χριστὸς κηρύττεται , καὶ ἡ οἰκουμένη φωτίζεται .
χριστὸς περιαγγέλλεται , καὶ πᾶσα ψυχὴ τὸν οὐράνιον πόθον ἐνδύεται .
ἐγγυᾶταί μου τὸν λόγον ἡ πείρα τῶν πραγμάτων .
ὅρα γάρ μοι τὴν θεοπρεπῆ ταύτην τῆς ἐκκλησίας κατάστασιν ·
ὅρα τοῦ οὐρανίου πόθου τὴν ἄσβεστον λαμπάδα ·
ὅρα τοῦ σώματος τὴν φύσιν συνακμάζουσαν τῇ τῶν ἀγγέλων λειτουργίᾳ .
ἄνθρωποι ἀπὸ γῆς ὄντες , καὶ γῆν οἰκοῦντες , καὶ ἀποστρεφόμενοι , τοῖς οὐρανίοις συναμιλλῶνται νόμοις .
ἠρνήσαντο τοῦ σώματος τὴν φύσιν , ἐδέξαντο τῶν ἀγγέλων τὴν λειτουργίαν .
τοιαύτη γὰρ ἡ ἐκκλησία τοῦ θεοῦ 0 .
πολιτεύεται μὲν ἐπὶ τῆς γῆς , τάξιν δὲ ἔχει οὐρανίων πραγμάτων .
τί ἔργον τῶν ἐν οὐρανοῖς ἀγγέλων 0 ;
τὸ τῷ θεῷ λειτουργεῖν 0 .
τί ἔργον τῶν ἐπὶ γῆς ὁσίων 0 ;
τὸ τὸν θεὸν ἀνυμνεῖν 0 .
ὧν τοίνυν ὁμότιμος ἡ λειτουργία , ὁμότιμος καὶ ἠ ἀξία 0 1 .
διὰ τοῦτο ὁ μακάριος Δαβὶδ τὴν πνευματικὴν ἀνακρουόμενος λύραν , καὶ τὸν σωτήριον τῆς θεολογίας ἀνακηρύττων ὕμνον ἔλεγεν , ὡς ἀρτίως ὑπεψάλλομεν , ὁ θεὸς τῶν δυνάμεων ἐπίστρεψον ἡμᾶς καὶ ἐπίφανον τὸ πρόσωπόν σου καὶ σωθησόμεθα .
οὐδέπω ἀπήντησεν ὁ βασιλεὺς τῆς δόξης , καὶ οἱ πρόδρομοι τῆς βασιλείας ἐκήρυττον λέγοντες ·
ὁ ποιμαίνων τόν Ἰσραὴλ πρόσχες , εἰπὲ , ὦ προφῆτα , τηλαυγῶς , ὃ λέγεις .
σαφήνισον , ὃ κηρύττεις , ὁποῖον ποιμένα λέγεις .
πολλοὶ γὰρ ἐποίμαινον .
μωϋσῆς ποιμὴν ἦν , Ἀαρὼν ποιμὴν ἦν .
ἐποίμαινες γάρ , φησι , τὸν λαόν σου ἐν χειρὶ Μωϋσῆ καὶ Ἀαρών .
ποιμὴν ἦν καὶ ὁ Δαβίδ .
ἐξελέξατο γάρ , φησιν , τὸν δοῦλον αὐτοῦ ποιμαίνειν Ἰακὼβ τὸν δοῦλον αὐτοῦ , καὶ Ἰσραὴλ , τὴν κληρονομίαν αὐτοῦ .
τί τοίνυν τῇ προσηγορίᾳ τοῦ ποιμένος κρύπτεις τὴν ἀξίαν τοῦ καταγγελλομένου ;
διόρισαι σαφῶς , ὃ λέγεις .
εὐκρινεῖ καὶ ἀσυγχύτῳ χρῆσαι τῇ φωνῇ τοῦ κηρύγματος .
λέγεις ὁ ποιμαίνων τὸν Ἰσραὴλ πρόσχες .
ὁ ὁδηγῶν ὡσεὶ πρόβατον τὸν Ἰωσήφ 0 .
ὁ δὲ ποιμὴν οὐδέπω κηρύττει τοῦ μηνυομένου τὴν ἀξίαν διὰ τὴν πρὸς ἄλλους ποιμένας ὁμωνυμίαν .
οὐδέπω ἐνόησας τὴν ἀξίαν , φησὶν , σαφηνίζω σοι τὴν ἀλήθειαν .
ὁ καθήμενος ἐπὶ τῶν χερουβὶμ ἐμφάνηθι , ἐξέγειρον τὴν δυναστείαν σου , καὶ ἐλθὲ εἰς τὸ σῶσαι ἡμᾶς .
ὁρᾶς πῶς ἅπασαν ἐγύμνωσεν τοῦ προφητευομένου τὴν ἀξίαν ;
ὁρᾶς , πῶς τῷ βασιλικῷ καὶ ὑπερκοσμίῳ θρόνῳ τὸν βασιλέα τῆς δόξης ἀπήγγειλεν ἐποχεῖσθαι τὸ νῦν ;
ὅθεν καὶ ὁ σωτὴρ ἐπιβεβαιῶν τοῦ προφήτου τὴν πρόῤῥησιν βοᾷ διὰ τῆς εὐαγγελικῆς χάριτος , ἐγώ εἰμι ὁ ποιμὴν ὁ καλός .
ἐπειδὴ γὰρ ὡς ἄνθρωποι , φησὶν , λογικοὶ τὸν θεὸν οὐκ ἐπέγνωτε , κ ᾂν ὡς ἄλογα πρόβατα τὸν ποιμένα γνωρίσατε 0 .
βουλόμενος δὲ ὁ προφήτης καὶ τὸν καρπὸν ἐπιδεῖξαι τῆς τοῦ ποιμένος ἐπιδημίας , ἐξέγειρον , φησὶν , τὴν δυναστείαν σου , καὶ ἐλθὲ εἰς τὸ σῶσαι ἡμᾶς .
ἡ γὰρ τοῦ σωτῆρος ἐπιφάνεια πηγὴ πάσης εὐεργεσίας 0 .
ἐπεφάνη τοίνυν ὁ λυτρωτὴς πάσης τῆς οἰκουμένης πάντα ἀναλαβὼν εἰς ἑαυτὸν διὰ τὴν αὐτῷ πρέπουσαν ἀγαθότητα .
ἐπειδὴ γὰρ εἶδεν πάντα τὰ ἐν ἀνθρώποις διαπεσόντα , καὶ τὴν ἱερωσύνην , ἣν δέδωκεν ἐν τῷ Ἰσραὴλ , καὶ τὴν προφητείαν , καὶ πάντα τὰ ἐξαίρετα , αὐτὸς ἀνακαινίζει δι ἑαυτοῦ τὰ ἑαυτοῦ δῶρα .
ἐγένετο προφήτης , ἐπειδὴ ἐνοθεύθη ἠ προφητεία παρὰ τῶν ἀναξίων , καθὼς γέγραπται ·
προφήτην ὑμῖν ἀναστήσει κύριος ὁ θεὸς ἡμῶν ἐκ τῶν ἀδελφῶν ὑμῶν , ὡς ἐμέ 0 .
γίνεται ἀπόστολος κατὰ τὸ εἰρημένον , κατανοήσατε τὸν ἀρχιερέα καὶ ἀπόστολον τῆς κλήσεως ἡμῶν Ἰησοῦν .
γίνεται καὶ ἱερεὺς , καθά φησιν ὁ ὑμνογράφος , σὺ εἶ ἱερεὺς εἰς τὸν αἰῶνα κατὰ τὴν τάξιν Μελχισεδέκ .
γίνεται καὶ διάκονος , ὥς φησιν ὁ γενναῖος Παῦλος ·
λέγω γὰρ Χριστὸν διάκονον γεγενῆσθαι περιτομῆς ὑπὲρ ἀληθείας θεοῦ , εἰς τὸ πληρῶσαι τὰς ἐπαγγελίας τῶν πατέρων .
διὰ πάσης οὖν ὁδεύει τάξεως , γίνεται πάλιν καὶ ἀναγνώστης .
λαβὼν γὰρ τὸν Ἡσαΐαν ἀνεγίνωσκεν , ὡς δείκνυσι τὸ εὐαγγέλιον , ἵνα καὶ τοῦ προφήτου τὰς φωνὰς βεβαιώσῃ , καὶ τῆς ἐκκλησίας τοὺς βαθμοὺς τιμήσῃ .
ἐγένετο καὶ βασιλεὺς , ὁ βασιλεὺς τῶν βασιλευόντων , ὥς φησιν ὁ Ναθαναήλ ·
σὺ εἶ ὁ υἱὸς τοῦ θεοῦ , σὺ εἶ ὁ βασιλεὺς τοῦ Ἰσραήλ .
ἀλλ ἐρεῖ τις ἴσως τῶν περιεστώτων , τί οὖν πρὸς ἐμὲ τὸν λαϊκὸν , εἰ προφητείαν καὶ ἀποστολὴν , καί ἀρχιερωσύνην ἐνεδύσατο 0 ;
τί πρὸς ἐμὲ τὸν ἐν λαϊκῇ τάξει κατηλεγμένον 0 ;
μάλιστα μὲν διὰ πάντας ἀνθρώπους γέγονεν ἄνθρωπος ὁ φιλάνθρωπος .
εἰ δὲ βούλει αὐτὸν καὶ λαϊκοῦ τάξιν ὑπερχόμενον ἰδεῖν διὰ σὲ , ἀνάκρινον παρὰ σὲ αὐτῷ καὶ σκόπησον τὰ ῥηθησόμενα .
ὁμολογουμένως ὁ βαπτίζων οὐκ ἐν χώρᾳ ἐστὶν τοῦ ἱερέως , ὁ δὲ βαπτιζόμενος , οὐκ ἐν τάξει τοῦ λαϊκοῦ καθέστηκεν ;
ὅρα οὖν Ἰωάννην ἐν τάξει ἱερέως βαπτίζοντα , καὶ τὸν Χριστὸν ἐν λαϊκῷ τάγματι βαπτιζόμενον .
σήμερον γὰρ , ἀδελφοὶ , σήμερον τὴν διὰ τῶν ὑδάτων ὑπῆλθεν οἰκονομίαν .
οὐκ ἐκ τῶν ὑδάτων ἁγιαζόμενος , ἀλλὰ τοῖς ὕδασιν τὸν ἁγιασμὸν παρεχόμενος .
ἰωάννης ἐπλήρου τὸ σχῆμα τὸ ἱερατικὸν , προσέρχεται ὁ λυτρωτὴς τῆς οἰκουμένης τῷ βαπτίζοντι , ὁ φωτίζων ἐν πνεύματι , ὁ βασιλεὺς τῷ προδρόμῳ , ὁ θεὸς τῷ προφήτῃ .
ἰωάννης , ἀδελφοὶ , οὐκ ἠγνόησεν τὴν ἀξίαν διὰ τὴν οἰκονομίαν .
οὐκ ἔσφαλεν αὐτὸν τὸ σχῆμα τοῦ σώματος .
οὐκ ἠπάτησεν αὐτὸν ἡ φαινομένη σὰρξ , ἀλλὰ περιέλαμπεν αὐτὸν ἡ κρυπτομένη δύναμις , ἣν καὶ τοῖς ἀγνοοῦσιν ἐκήρυττεν .
λύχνος γὰρ ἦν ἅγιος ὁ θαυμάσιος , λύχνος , περὶ οὗ , ἡτοίμασα λύχνον τῷ Χριστῷ μου , διὰ τοῦ προφήτου προείρηται .
λύχνος δὲ ὁ Ἰωάννης προανηγόρευται , οὐκ ἐπειδὴ τῳ θεῷ λόγῳ , τῷ φωτὶ τῆς ἀληθείας , χρεία ἦν τῆς ἀπὸ τοῦ λύχνου προσθήκης .
ἥλιος γὰρ ἦν δικαιοσύνης , ἀλλ ἐπειδὴ τὸν ἐν σαρκὶ κρυπτόμενον κύριον ἐγνώριζεν , ὡς ἐν νυκτὶ , τῇ ἰουδαῖκῇ καταστάσει , τὸν λύχνον ἀπαστράπτων τοῦ θείου λόγου 0 .
καλεῖται οὖν λύχνος εἰκότως .
καὶ ὁρᾶτε τὸ θαυμαστὸν , ἀδελφοί .
ὅτε παρῆλθεν ἐπὶ τὴν ἔνσαρκον οἰκονομίαν ὁ πρὸς ἡμᾶς ἐπιδημήσας δεσπότης , ἄνθρωπος διὰ φιλανθρωπίαν γενόμενος , καὶ ἦν ξένον θαῦμα , ὅτι θεὸς ἐν ἀνθρώποις , ἐν δούλοις ὁ δεσπότης , μετὰ τῶν ποιημάτων ὁ ποιητὴς , ὁ ἁγιάζων μετὰ τῶν ἁγιαζομένων , τότε ὁ Ἰωάννης κηρύττει τὴν ἀξίαν , καὶ ἦν ἰδεῖν ξένον θαῦμα 0 1 2 .
ἦν ἰδεῖν τὸν λύχνον δεχόμενον τὸν ἥλιον τῆς δικαιοσύνης Ἰησοῦν .
τὸν γὰρ ἁπάντων λυτρωτὴν κύριον ὁ λυτρώσεως δεόμενος ἄνθρωπος ἐβάπτιζεν , οὐ τόλμῃ προσαχθεὶς , ἀλλὰ προστάγματι δουλωθεὶς .
τότε δὴ τότε συνέδραμον δύο προφητικαὶ φωναί ·
φωνὴ βοῶντος ἐν τῇ ἐρήμῳ , καὶ φωνὴ κυρίου ἐπὶ τῶν ὑδάτων 0 .
ὁ κῆρυξ τῆς ἀληθείας ἐβόα , καὶ ὁ θεὸς τῆς δόξης ἐβρόντα .
καὶ ἦν ἐκεῖ ἡ προσκυνητὴ τριὰς τὴν αὐτῆς δόξαν ἀστράπτουσα ·
πατὴρ ἄνωθεν τὸν υἱὸν κηρύττων , υἱὸς κάτωθεν τὴν οἰκονομίαν πληρῶν , τὸ πνεῦμα τὸ ἅγιον ἐπισφραγίζον τὴν θεοπρεπῆ μυσταγωγίαν , καὶ φωνὴ τοσαύτη γίνεται μαρτυροῦντος ἄνωθεν τοῦ πατρὸς τῷ ἑαυτοῦ μονογενεῖ , ὡς σχισθῆναι ἄνωθεν τοὺς οὐρανούς 0 .
ἀναβαίνοντος γάρ , φησι , τοῦ Ἰησοῦ ἀπὸ τοῦ ὕδατος , ἐσχίσθησαν οἱ οὐρανοὶ .
οὐ γὰρ ἤνεγκαν τὴν φωνὴν τῆς τοσαύτης μαρτυρίας , φρίξαντες τὴν ἔνθεον οἰκονομίαν .
ἀλλ ὅρα τὸ θαυμαστὸν , ἡ φωνὴ αὕτη τοὺς οὐρανοὺς ἔσχισεν , καὶ αἱρετικοὺς οὐκ ἐφόβησεν .
οὗτός ἐστιν ὁ υἱός μου , ὁ ἀγαπητὸς , αὐτοῦ ἀκούετε .
ἐπειδὴ προέλαβεν νόμος κηρύττων , καὶ προφήται εὐαγγελιζόμενοι , ἵνα μή τις τῇ προτέρᾳ καταστάσει τῆς Ἰουδαϊκῆς λατρείας ἑπόμενος ἀπώσηται τὸν ζυγὸν τῆς εὐαγγελικῆς χάριτος , ἡ θεία φωνὴ διέκρινεν τὸ οἰκετικὸν ἀπὸ τῶν δεσποτικῶν ἀξιωμάτων .
αὐτοῦ ἀκούετε , δηλονότι , τοῦ Χριστοῦ .
πλήρωμα γὰρ νόμου Χριστὸς , πλήρωμα τῶν ἀγαθῶν Χριστός 0 .
εἰ γὰρ καὶ προέλαβον ἐν τῷ νόμῳ τῷ Μωσαῖκῷ αἱ εὐλογίαι , ἀλλ οὐκ ἦσαν ἐντελεῖς , ἐκδεχόμεναι τὸν κύριον ἡμῶν , περὶ οὗ φησὶν ὁ Παῦλος , πλήρωμα νόμου Χριστὸς 0 .
καὶ θέλεις , ἐκ πράγματος ἐναργοῦς παραστήσω σοι τὴν ἀλήθειαν ἔγγυον τῶν εἰρημένων , πρόσεχε ἀκριβῶς .
κελεύει Μωϋσῆς ὁ νομοθέτης μερισθῆναι τὰς δώδεκα φυλὰς τοῦ Ἰσραὴλ , καὶ τὰς μὲν ἓξ φυλὰς ἐπὶ τὸ ὅρος ἀνάγει τὸ Γηβὰλ , τὰς δὲ ἑτέρας ἓξ , εἰς τὸ ὅρος τὸ Γαρίζειν , καὶ κελεύει τὰς μὲν εὐλογεῖν , τὰς δὲ καταρᾶσθαι 0 .
εὐλογεῖν μὲν , τοὺς κατορθοῦντας τὸν νόμον , καταρᾶσθαι δὲ , τοὺς παραβαίνοντας 0 .
ἐπὶ μὲν τῶν κατάρων ἁπασῶν ἦν ἐπαγόμενον ἐπισφράγισμα , ἐροῦσι γὰρ οἱ Λευΐται , ἐπικατάρατος ὁ ἐγκαταλιμπάνων τὸν νόμον , καὶ ἐρεῖ πᾶς ὁ λαὸς ἀμήν 0 .
ἐπικατάρατος ὁ δουλεύων θεοῖς ἀλλοτρίοις , καί ἐρεῖ πᾶς ὁ λαὸς ἀμήν 0 .
καὶ ἐφ ἑκάστῃ ἐντολῇ ἐπίκειται τὸ ἀμὴν τοῖς παραβαίνουσι .
ἐπὶ δὲ ταῖς εὐλογίαις ἐροῦσι , φησὶν , οἱ λευΐται εὐλογημένος ὁ φυλάσσων τὸν νόμον κυρίου , εὐλογημένος ἐν ἀγρῷ , εὐλογημένος ἐν πόλει , καὶ οὐδαμοῦ τὸ ἀμὴν ἐν οὐδεμιᾷ τῶν εὐλογιῶν 0 .
τί οὖν αἱ κατάραι λαμβάνουσι τὸ ἐπισφράγισμα ·
αἱ δὲ εὐλογίαι οὐ δέχονται τὴν σφραγίδα .
τί βούλεται τὸ σύνθημα ;
τί ἑρμηνεύει τὸ αἴνιγμα ;
τῶν ἀποφάσεων πληρωτὴς ἦν ὁ νόμος , τῶν δὲ εὐλογιῶν βεβαιωτὴς Ἰησοῦς 0 .
ἐπειδὴ δὲ ἔδει τὰ μὲν τοῦ νόμου ἴδια δοθῆναι τῷ νόμῳ , τὸ δὲ τῆς εὐαγγελικῆς χάριτος φυλαχθῆναι τῇ χάριτι , ἔμειναν αἱ εὐλογίαι , τὴν τοῦ ἀμὴν προσθήκην τὸ λοιπὸν ἐπιζητοῦσαι .
ἵνα δὲ μὴ δόξῃ τίς βεβιασμένον εἶναι τὸν λόγον , ἀλλὰ μᾶλλον ἐξ αὐτῆς τῆς ἀληθείας μεμαρτυρημένον , ἄκουε Παύλου λέγοντος ·
ὁ γὰρ κύριος ἡμῶν Ἰησοῦς Χριστὸς οὐκ ἐγένετο ναὶ καὶ οὒ , ἀλλὰ ναὶ ἐν αὐτῷ γέγονεν .
ὅσαι γὰρ ἐπαγγελίαι θεοῦ ἐν αὐτῷ τὸ ναὶ καὶ δι αὑτοῦ τὸ ἀμὴν πρὸς δόξαν τῷ θεῷ 0 .
ἐντεῦθέν ἐστιν νοῆσαι πάλιν τὸ εἰρημένον ὑπὸ τοῦ ἀποστόλου , ὅτι νεκροὺς ἡμᾶς ὄντας τοῖς παραπτώμασιν καὶ τῇ ἀκροβυστίᾳ τῆς σαρκὸς ἡμῶν συνεζωοποίησεν ἐν αὐτῷ , χαρισάμενος ἡμῖν πάντα τὰ παραπτώματα ἡμῶν , ἐξαλείψας τὸ καθ ἡμῶν χειρόγραφον , ὃ ἦν ἡμῖν ὑπεναντίον .
ποῖον χειρόγραφον 0 ;
ἔχεις τούτου τὴν ἀπόδειξιν .
ὅτε γὰρ ὑπηγόρευσε τὰς κατάρας ὁ νόμος , τὸ ἀμὴν τοῦ λαοῦ , ὑπογραφὴ ἦν τῶν ἀκουόντων .
ἰησοῦς γὰρ ἦν τὸ πλήρωμα τῶν εὐλογιῶν , ὁ ἐπὶ τοῦ Ἰορδάνου φανεὶς , ὁ τὴν προφητείαν Ἡσαΐου εἰς ἑαυτὸν πληρώσας .
ἔλεγεν γὰρ Ἡσαΐας , ἀγαλλιάσθω τὰ ἔρημα τοῦ Ἰορδάνου , ὅτι ἡ δόξα Λιβάνου ἐδόθη αὐτῇ , καὶ ἡ τιμὴ τοῦ Καρμήλου .
τὸ ῥῆμα ἀσαφὲς 0 .
σαφηνίζεται δὲ διὰ τῆς χάριτος .
λίβανον καλεῖ ἡ γραφὴ τὴν Ἰερουσαλὴμ τὸ τηνικαῦτα ·
καὶ μὴ νομίσῃς βεβιασμένον εἶναι τὸν λόγον .
ἰεζεκιὴλ μαρτυρεῖ περὶ τοῦ Ναβουχοδονόσωρ τοῦ βασιλέως .
ἔλεγε γάρ ·
ὁ ἀετὸς ὁ μέγας , ὁ μεγαλοπτέρυγος , ὁ ἐκτεταμένος ταῖς πτέρυξιν , καὶ πλήρης ὀνύχων ἦλθεν εἰς τὸν Λίβανον καὶ ἔλαβεν τὰ ἐκλεκτὰ τῆς κέδρου τοῦ Λιβάνου .
καὶ ἀπήγαγεν εἰς Βαβυλῶνα .
τὰ δὲ ἐκλεκτὰ τίνα ἦν ;
ἐπειδὴ Σεδεκίαν δήσας ἀπήγαγεν τὸν βασιλέα καὶ τὸν Ἰωακεὶμ καὶ τοὺς ἀρχιερεῖς .
ταῦτα ἦν τὰ ἐκλεκτὰ τοῦ Λιβάνου .
τί οὖν ἐστιν τὸ , καὶ ἡ δόξα τοῦ Λιβάνου ἐδόθη αὐτῇ .
ἐπειδὴ ἡ ἱερωσύνη τῆς Ἱερουσαλὴμ καὶ ἡ προφητεία πᾶσα μετέβη εἰς τὸν Ἰωάννην , καὶ πᾶσα ἡ Ἱεροσόλυμα , καταλειποῦσα τὸ θυσιαστήριον , ἐξήρχετο ἐπὶ τὸ λαβεῖν τὸ βάπτισμα Ἰωάννου , προλαβὼν ὁ προφήτης λέγει περὶ τῆς ἐρήμου τοῦ Ἰορδάνου , ἡ δόξα τοῦ Λιβάνου ἐδόθη αὐτῇ , καὶ ἡ τιμὴ τοῦ Καρμήλου .
καὶ τίς ἡ τιμή 0 ;
ἄκουε , ὡς ἐν παραδρομῇ 0 .
ἡλίας ἦν ὁ προφήτης ἡ τιμὴ τοῦ Kαρμήλου .
ἡλίας γὰρ ἦν ἐν τῷ Καρμήλῳ .
ἐπεὶ οὖν προῆλθεν Ἰωάννης ἐν πνεύματι καὶ δυνάμει Ἡλιοῦ , διὰ τοῦτό φησιν ἐδόθη ἡ τιμὴ τοῦ Καρμήλου τῇ ἐρήμῳ , περὶ οὗ φησὶν ὁ σωτὴρ , καὶ εἰ θέλετε δέξασθαι , αὑτός ἐστιν Ἡλίας ὁ μέλλων ἔρχεσθαι .
ἐπεὶ οὖν ποτὲ μὲν Ἡλίας ᾤκει τὸν κάρμηλον , νῦν δὲ Ἰωάννης τὴν ἔρημον , εἰκότως φησὶν , ἡ δόξα τοῦ Λιβάνου ἐδόθη αὐτῇ , καὶ ἡ τιμὴ τοῦ Καρμήλου 0 .
νῦν δὲ , ἀδελφοὶ , ἡ δόξα ἐκείνη οὐ τὴν ἔρημον μόνην ἐπλήρωσεν , ἀλλὰ καὶ τὴν οἰκουμένην ἅπασαν .
σήμερον γὰρ πανταχοῦ τῆς γῆς ὕμνοι καὶ θεολογίαι , ἀπὸ ἑσπέρας μέχρι τῆς δεῦρο ἑστήκασιν ἄνθρωποι καὶ ὕμνοις τὸν ὕπνον ἐνίκησαν , καὶ ἡ χάρις ἐδείκνυτο , καὶ ἡ φύσις οὐκ ἠλέγχετο .
ὥσπερ γὰρ σίδηρος , πυρὶ προσομιλήσας , ὃ μὲν ἦν , οὐκέτι φαίνεται , ὃ δὲ οὐκ ἦν , ἐπενδύεται , οὐ τὴν φύσιν ἀποτιθέμενος , ἀλλ ἐπὶ τὴν φύσιν τὴν λαμπρότητα δεξάμενος , οὕτως καὶ ἡμεῖς καταξιωθέντες τοῦ ἁγίου πνεῦματος , ἠρνησάμεθα τοῦ σώματος τὴν ἀσθένειαν , καὶ ἑνεδυσάμεθα τοῦ πνεύματος τὴν ἐνέργειαν .
ἔστηκεν ἡ ἐκκλησία διόλου λάμπουσα , καὶ πληροῦται ἐπ αὐτῇ τό , ἐγένετο ἑσπέρα , καὶ ἐγένετο πρωῒ ἡμέρα μία .
οὐκ εἶχεν ἡ νὺξ σκότος , τῇ θεολογίᾳ φωτιζόμενος .
οὐκ εἶχεν ἡ νὺξ σκότος .
τῷ γὰρ θείῳ λόγῳ κατελάμπετο κατὰ τὸ εἰρημένον ὑπὸ τοῦ Δαβίδ , καὶ νὺξ φωτισμὸς ἐν τῇ τρυφῇ μου , ὅτι σκότος οὐ σκοτισθήσεται ἀπὸ σοῦ , καὶ νὺξ ὡς ἡμέρα φωτισθήσεται 0 .
τοσοῦτον φῶς , τοσοῦτον κάλλος περιαστράπτει τὴν ἐκκλησίαν .
γένοιτο δὲ ἡμᾶς , ἀδελφοὶ , θείᾳ χάριτι πάντοτε καταλαμπομένους τῷ παναγίῳ θεῷ δόξαν ἀναπέμπειν , ᾧ πρέπει δόξα καὶ τιμὴ εἰς τοὺς αἰῶνας .
καλῶς ἡμῖν καὶ σοφῶς ἡ προηγησαμένη γλῶσσα τοῦ σταυροῦ τὰς ἀκτῖνας ἐπέδειξεν .
ἐκήρυξε σταυρόν ·
τὸν ψιλὸν μὲν τῇ λέξει , μέγαν δὲ τῇ ἐνεργείᾳ 0 1 .
ἐκήρυξε σταυρόν , ὃν γελῶσιν ἄπιστοι καὶ τρέμουσι δαίμονες .
ἐκήρυξε σταυρόν , ὃν ἔπηξαν οἱ Ἰουδαῖοι καὶ ὁ κόσμος προσεκύνησεν .
ἔδειξεν αὐτοῦ καὶ ἀκτῖνας .
ἀκτῖνας γὰρ τοῦ σταυροῦ ὑποτίθεται παρθενίαν λάμπουσαν ·
καὶ λάμψασαν οὐχ ἁπλῶς , ἀλλ ἐκ προνοίας τὸ κάλλος ἐκφήνασαν .
πορνεύοντα παρέλαβεν ὁ σταυρὸς τὸν κόσμον καὶ σωφρονοῦντα πᾶσιν ἀνέδειξε .
τοῦ σταυροῦ αἱ ἀκτῖνες οὐκ ἀπὸ τῶν λόγων κηρύττονται , ἀλλὰ διὰ τῶν ἔργων ἑρμηνεύονται .
Οὐ χρείαν ἔχει σταυρὸς γλώσσης πειθούσης καὶ λέξεως ἑρμηνευούσης , ἀλλὰ ψυχῆς εὐγνωμονούσης καὶ ἔργα δικαιοσύνης ἐπιτελούσης .
ἀφ οὗ σταυρὸς ἐπάγη , οἱ μέθυσοι νηστεύουσιν ·
ἀφ οὗ σταυρὸς ἐπάγη , οἱ πόρνοι κήρυκες τῆς εὐσεβείας καὶ τῆς σωφροσύνης ἐγένοντο ·
ἀφ οὗ σταυρὸς , τελῶναι εὐαγγελισταί , καὶ διῶκται κήρυκες τῆς εὐσεβείας ἐδείχθησαν ·
ἀφ οὗ σταυρὸς ἐπάγη , ὁ παράδεισος ἠνέῳκται .
ἐπήγαγε δὲ καὶ ὁ προφητευσάμενος λόγος τὴν μνήμην τοῦ σταυροῦ καὶ τὴν ῥίζαν .
ῥίζα δὲ σταυροῦ ἡ παρθενία , ἡ τὸν παθόντα τεκοῦσα παρθένος 0 ·
τίκτουσα οὐ νόμῳ φύσεως , ἀλλὰ δυνάμει καὶ ἐνεργείᾳ τοῦ τεχνίτου τῆς φύσεως 0 .
μὴ οὖν ἀπαίτει ἐπὶ τῆς παρθένου τὸν ἄνδρα , ἐπεὶ ἀπαιτηθήσῃ ἐπὶ τοῦ Ἀδὰμ τὴν γυναῖκα .
ἐὰν γὰρ λέγῃς , πῶς ἐγέννησεν ἡ παρθένος ἄνευ ἀνδρός ;
ἐρῶ σοι κ ἀγώ , πῶς ἡ Εὔα προῆλθεν ἐκ τοῦ Ἀδὰμ ἄνευ γυναικός ;
καὶ τί δεῖ σώματι σῶμα παραβάλλειν ;
τίς ὁ τοῦτο μαχόμενος Ἰουδαῖος 0 ;
Αἰσχυνέσθω , ὅτι ἀναγινώσκων οὐδὲν ἐπιγινώσκει .
ἀμφιβάλλεις πῶς ἔτεκεν ἡ παρθένος ;
ἑρμηνεύσῃ πῶς ἔτεκεν ἡ πέτρα τὸ ὕδωρ , οὐκ ἔχουσα ὑποκειμένην φλέβα , οὐ ποταμὸν ὑπεστορεσμένον , οὐ ῥίζαν ὑδάτων .
ἀλλὰ τὸ θαυμαστόν 0 .
καὶ αὕτη ξηρὰ καὶ ἄγονος , καὶ ἡ ῥάβδος ξηρὰ καὶ ἄγονος 0 .
ἄγονος ῥάβδος ἁψαμένη πέτρας ἀγόνου ἤνεγκεν ὕδωρ , δύναμις ὑψίστου ἐπισκιάσασα τῇ παρθένῳ , αὐτή γε ζῶσα τῇ ἀθανάτῳ ζωῇ , καὶ ζώσης ἁψαμένη σαρκός , οὐκ ἤνεγκε καρπόν , ὡς ἡ πέτρα ἤνεγκε τὸ ὕδωρ ;
ἀλλ οὔ τε τότε ἡ πέτρα ἤνεγκεν ὕδωρ , οὔ τε ἡ ῥάβδος ἡ πλήξασα αὐτήν , ἀλλ ἡ δύναμις τοῦ θεοῦ , ἡ δι ἐκείνων θεωρηθεῖσα 0 .
ἡ πέτρα αὐτὸ τὸ φαινόμενον ἦν μόνον .
μᾶλλον μὲν οὖν , τὸ φαινόμενον πέτρα ἦν , τὸ δὲ νοούμενον Χριστός 0 .
ἑρμηνεύει Παῦλος ὅτι ἡ πέτρα ἐκείνη εἰκὼν ἦν τοῦ Χριστοῦ .
ἔπινον γάρ φησιν ἐκ πνευματικῆς ἀκολουθούσης πέτρας ·
ἡ δὲ πέτρα ἦν ὁ Χριστός .
ἡ πέτρα τύπον εἶχε τοῦ δεσπότου , ἡ ῥάβδος τύπον εἶχε τοῦ σταυροῦ .
καὶ αὕτη ἡ ἱστορία ἑρμηνεύει τοῦ σταυροῦ τὴν δύναμιν .
ἐπάταξε Μωσῆς τὴν πέτραν καὶ ἅπαξ καὶ δίς .
Εἰ δυνάμει θεοῦ ὑπακούει , τίς χρεία δευτέρας πληγῆς 0 ;
Εἰ δὲ ἐκτὸς δυνάμεως θεοῦ τύπτει , οὔ τε δευτέρα , οὔ τε δεκάτη οὔ τε ἑκατοστὴ πληγὴ δύναται ἐπιθεῖναι τῇ ἀγόνῳ φύσει γόνιμον φύσιν .
Εἰ μὲν οὖν θεοῦ τὸ ἔργον ἁπλῶς καὶ ἄνευ μυστηρίου σταυροῦ , ἤρκει καὶ τὸ ἅπαξ , ἤρκει καὶ νεῦμα , ἤρκει καὶ λόγος 0 .
ἀλλ ἵνα δείξῃ πῶς δείκνυται σταυροῦ ἡ χάρις καὶ ὅτι ἄλλως Χριστὸς οὐ πηγάζει τὴν εὐεργεσίαν ἢ διὰ σταυροῦ θεωρούμενος , ἐπάταξε Μωϋσῆς καὶ ἅπαξ καὶ δίς , οὐ κατὰ τοῦ αὐτοῦ σχήματος , ἀλλὰ σταυρὸν ὑπογράφων 0 1 .
ἅπαξ καὶ δὶς ἐπάταξε .
διὰ τί ἅπαξ καὶ δίς 0 ;
ἵνα καὶ ἡ ἄψυχος φύσις αἰδεσθῇ τοῦ σταυροῦ τὸ σύμβολον .
Εἰ γὰρ βασιλέως ἀπόντος εἰκὼν βασιλέως πληροῖ χώραν βασιλέως 0 ·
καὶ προσκυνοῦσιν ἄρχοντες , καὶ ἱεραὶ νεομηνίαι ἐπιτελοῦνται , καὶ ἄρχοντες ὑπαντῶσι , καὶ δῆμοι προσκυνοῦσιν , οὐ πρὸς τὴν σανίδα βλέποντες , ἀλλὰ πρὸς τὸν χαρακ τῆρα τοῦ βασιλέως , οὐκ ἐν τῇ φύσει θεωρούμενον , ἀλλ ἐν τῇ γραφῇ παραδιδόμενον .